open-index/open-wikipedia-markdown huggingface dataset:
ליפואה

**לִיפּוֹאָה** (שם מדעי: *Leipoa*) הוא סוג עוף ממשפחת הדגרתליים אשר חיים ביבשת אוסטרליה. רק מין אחד שרד - ליפואה עיננית. בעבר היה מין נוסף - ליפואה ענקית אשר חי עד לסוף הפליסטוקן במזרח אוסטרליה. סוג זה נקרא ב-1840 בידי החוקר ג'ון גולד.

עופות אלה בעלי נוצות אפורות-חומות, מקור שחור קצר ורגליים ארוכות איתם הם חופרים גומות באדמה. במקום קן הם מייצרים תל ענקי ובו שומרים על הטמפרטורה המדויקת בשביל הביצים. מאובנים של ביצים של הליפואה הענקית, אשר נחשבו בעבר לביצי גניאורניס, מוכיחים שגם היא שימרה את הביצים באותה צורה.

## מינים
* ליפואה עיננית (*Leipoa ocellata*)
* ליפואה ענקית (*Leipoa gallinacea*) - נכחדה

## קישורים חיצוניים

קטגוריה:דגרתליים
דגרתל מדולדל (סוג)

**דְּגַרְתֵּל מדולדל** (שם מדעי: *Aepypodius*) הוא סוג עוף קרקע מדרום-מזרח אסיה ואינדונזיה, השייך למשפחת הדגרתליים. לדגרתל זה יש דלדל, בליטה בשרנית מעל מקורו, בדומה לתרנגול הודו.

הדגרתל מצוי בעיקר ביערות גשם באינדונזיה ובפפואה ניו גיני והוא בעל נוצות כהות על גופו, זנב גדול ורגליים אפורות ארוכות. הצוואר של הדגרתל חסר נוצות ובמקומו עור אפור או כחול המגיע עד הפנים הכחולות או האדומות. לדגרתלים אלו יש דלדל בשרני מעל המקור - ומכאן שמם. הזכרים גדולים יותר מהנקבות וצבעוניים מעט יותר.

הדגרתליים מקימים במקום קנים משטחי הטלה עשויים מחול, בוץ ולבה. הם מטילים ביצים בתוך מכתש חול כזה ואז קוברים אותו ושומרים באזור ודואגים להוריד חול אם חם או להוסיף חול אם קר. הם בודקים זאת על ידי מקורם.

## מינים
*דגרתל מדולדל (Aepypodius arfakianus)
*דגרתל וייגו (Aepypodius bruijnii)

## קישורים חיצוניים

קטגוריה:בעלי חיים שתוארו ב-1880
קטגוריה:טקסונים שתוארו בידי אמיל אוסטל
קטגוריה:דגרתליים
דגרתל הפורפוריה

**דגרתל הפורפיריה** או **טָלֵגָלוּס** (שם מדעי: *Talegalla*) הוא סוג של דמויי-תרנגול ממשפחת הדגרתיליים שבסדרת התרנגולאים.

דגרתלים אלה בעלי מקור המזכיר את מקורה הקצר והחזק של הפורפיריה. הסוג כולל 3 מינים החיים רק באינדונזיה ובפפואה ניו גיני ביערות גשם או באזורים הרריים.

הדגרתלים חיים בקבוצות קטנות והם מסתובבים ביער ומחפשים מיני צמחייה, פירות או חרקים למאכל. הם מצויים רוב הזמן על הקרקע ועפים לעיתים רחוקות. הם בונים את קינם במכתש חול עליו הם דוגרים וממלאים בחול ואז בודקים את הטמפרטורה ומורידים או מוסיפים חול על פי הצורך.

## מינים
* Talegalla cuvieri
* Talegalla fuscirostris
* Talegalla jobiensis

## קישורים חיצוניים

קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
קטגוריה:דגרתליים
רוסאנו בראצי

**רוסאנו בראצי** (באיטלקית: **Rossano Brazzi**; 18 בספטמבר 1916 – 24 בדצמבר 1994) היה שחקן קולנוע איטלקי.

## קורות חיים
בראצי נולד בבולוניה ולמד עריכת דין באוניברסיטת סן מרקו בפירנצה. כבר אז הראה עניין בתיאטרון, והחל להשתתף בהצגות חובבים. לאחר שסיים את לימודיו עבר לרומא ועבד שם בעריכת דין, אך יצר המשחק גבר עליו. הוא הצליח במבחן בד וב-1939 השתתף בסרט "משפטו ומותו של סוקרטס". לאחר זה השתתף בסרטים איטלקיים והפך מפורסם בארצו.

ב-1942 השתתף בסרט "אנו החיים" לפי ספרה של איין ראנד לצידה של אלידה ואלי שהוסרט בשני חלקים: Noi Vivi (אנו החיים) ו-Addio Kira (להתראות קירה).

הוא סירב להופיע בסרטי תעמולה של האיטלקים הפשיסטים והגרמנים ונאלץ לרדת למחתרת. הקריירה שלו הופסקה, ולאחר המלחמה התקשה לקבל תפקידים משום שאופנת הסרטים הרומנטיים שם חלפה ובמקומם החלה תקופת הנאו-ריאליזם האיטלקי.

בהמלצתו של המפיק דייוויד או סלזניק עבר להוליווד, למד אנגלית והחל להופיע בסרטים. הוא היה גבר נאה ודיבר אנגלית במבטא איטלקי, כך עד מהרה הודבקה לו התווית של המאהב הלטיני, ונאמר עליו שהוא מחליפו של המאהב הגדול רודולף ולנטינו.

הקריירה שלו פרחה והוא הופיע בעשרות סרטים לצד גדולי השחקנים. ב-1954 הופיע בסרט "שלוש מטבעות במזרקה", באותה שנה הופיע גם בסרט "הרוזנת היחפה" לצידם של המפרי בוגרט ואווה גארדנר. ב-1955 הופיע בסרט "חופשה בוונציה" (Summertime) כמאהב הלטיני של קתרין הפבורן. ב-1957 הופיע בסרט "סיפורה של אסתר קוסטלו" לצידה של ג'ואן קרופורד וב"אינטרלוד" לצדה של ג'ון אליסון.

ב-1958 הופיע במחזמר דרום פסיפיק כאמיל דה בוק, אלמן בעל חווה, המגדל את שני ילדיו הקטנים, נעדר בקרב עם היפנים, ולאחר מכן שב בחיים לילדיו ואהובתו. את זמרתו דיבב זמר האופרה ג'ורג'ו טוצי. באותה שנה הופיע גם בסרט "חיוך מסוים" לפי ספרה של פרנסואז סאגאן. ב-1962 הופיע בסרט "הכל אודות אהבה" לצידה של סוזן פלשט. ב-1967 הופיע בסרט שבע פעמים אישה לצדה של שירלי מקלין.

ב-1968 הופיע בסרט האסונות "מזרחית ליאווה", ובשנת 1969 הופיע בקומדיית הפשע הג'וב האיטלקי.

בראצי גם ביים והפיק מספר סרטים.

הוא מת ברומא בגיל 78 מווירוס שתקף את מערכת העצבים שלו.

## קישורים חיצוניים

* 

* רוסאנו בראצי - אגדת קולנוע, באתר יוטיוב
* ביוגרפיה של רוסאנו בראצי 
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה איטלקים
קטגוריה:במאי קולנוע איטלקים
קטגוריה:איטלקים שנולדו ב-1916
קטגוריה:איטלקים שנפטרו ב-1994
מסקאזו קוואבה

**מסקאזו קוואבה** (ביפנית: **河辺 正三**; 5 בדצמבר 1886 - 2 במרץ 1965) היה גנרל יפני, אשר פיקד על כוחות במהלך מלחמת סין–יפן השנייה ומלחמת העולם השנייה.

## ביוגרפיה
### תחילת דרכו
קוואבה נולד ב-5 בדצמבר 1886 במחוז טויאמה שבאימפריה היפנית. היה לו אח צעיר בשם טורשירו קוואבה, שגם כן שירת בצבא והגיע לדרגת לוטננט גנרל. בשנת 1907 הוא סיים את לימודיו באקדמיה הצבאית הקיסרית, ולאחר מכן למד במכללה הצבאית עד 1915. ב-1918 נשלח כנספח צבאי לשווייץ, והוחזר ליפן ב-1921. מ-1927 עד 1929 שימש כמדריך במכללה הצבאית, ועד 1932 היה נספח צבאי בברלין. ב-1932 הועלה לדרגת קולונל, וקיבל פיקוד על רגימנט החי"ר ה-6 עד 1933. מ-1933 מילא תפקידי הדרכה ומטה, וב-1936 הועלה לדרגת מייג'ור גנרל.

### מלחמת העולם השנייה

עם פרוץ מלחמת סין–יפן השנייה, קיבל קוואבה פיקוד על בריגדה שהשתתפה בתקרית גשר מרקו פולו. ב-26 באוגוסט 1937 מונה לראש מטה הארמייה האזורית צפון סין, וב-15 בפברואר 1938 מונה לראש מטה צבא המשלוח המרכזי לסין, והחזיק בתפקיד עד 31 בינואר 1939. ב-9 במרץ של אותה שנה הועלה לדרגת לוטננט גנרל, וב-12 בספטמבר מונה למפקח הכללי של האימון הצבאי. ב-9 במרץ 1940 הוא הוחזר לסין כמפקד הדיוויזיה ה-12, ב-1 במרץ 1941 מונה למפקד הארמייה ה-3, וב-17 באוגוסט 1942 מונה לראש מטה צבא המשלוח לסין.

ב-18 במרץ 1943 מונה קוואבה למפקד הארמייה האזורית בורמה, אשר כללה את הארמיות ה-15 ה-28 וה-33. קוואבה תמך בתוכניתו של מפקד הארמייה ה-15 רנייה מוטגוצ'י להרחיב את זירת המערכה על בורמה גם אל הודו הבריטית. מוטגוצ'י וקוואבה הציעו במפקד קבוצת ארמיות המשלוח הדרומית הצעה לפלוש להודו דרך בורמה, אף על פי שעד אז האמינו רבים שההרים בין הודו לבורמה אינם עבירים לכוח צבאי גדול. תוכנית זו נתקלה בהתנגדות נמרצת, אולם בדצמבר קיבלה את אישורם של היסאיצ'י טראוצ'י מפקד קבוצת הארמיות, המפקדה הכללית הקיסרית וכן של ראש הממשלה הידקי טוג'ו.

הפלישה הייתה בסופו של דבר אסון אדיר. הבריטים הביסו את הכוחות היפנים בקרב אימפאל וקרב קוהימה, ועלתה ליפנים בחייהם של 30,00 חיילים, ועליהם נוספו אלפי פצועים, כאשר רבות מן האבדות היו בשל תת-תזונה, מחלות ותשישות. מוטגוצ'י ומפקדי הדיוויזיות שלו הודחו מתפקידם. קוואבה עצמו לקה בדיזנטריה בשלב המאוחר יותר של המערכה, והוחלף ב-30 באוגוסט 1944 בידי הייטארו קימורה. לאחר חזרתו ליפן שימש תקופה קצרה כחבר מועצת המלחמה העליונה, וב-1 בדצמבר 1944 מונה למפקד המחוז הצבאי המרכזי. ב-1 בפברואר 1945 מונה למפקד הארמייה האזורית ה-15. בשני תפקידים אלו הוא נדרש לארגן את הגנת האי היפני עצמו מפני פלישה צפויה של בעלות הברית. ב-9 במרץ 1945 הועלה לדרגת גנרל, וב-8 באפריל של אותה שנה מונה למפקד הצבא הכללי האווירי אשר הגן על שמי יפן מפני התקפות אוויריות. בימים האחרונים של המלחמה מונה לראש מטה התעופה הצבאית.

### אחריתו
עם כניעת האימפריה היפנית, עבר קואבה לשרת את כוחות הכיבוש של בעלות הברית. ב-1 באוקטובר 1945 הוא מונה בידי המפקד העליון של כוחות הברית למפקד הארמייה הכללית ה-1, כדי לשמור על הסדר באופן זמני עד שכוחות בעלות הברית יכנסו ליפן. הוא פרש מהצבא בסוף אותה שנה, ונפטר ב-2 במרץ 1965 בגיל 78.

## קישורים חיצוניים

* מסקאזו קוואבה באתר הגנרלים של מלחמת העולם השנייה 

קטגוריה:ערכים שבהם תבנית בריטניקה אינה מתאימה
קטגוריה:מפקדי ארמיות יפניות במלחמת העולם השנייה
קטגוריה:גנרלים יפנים
קטגוריה:נספחים צבאיים יפנים
קטגוריה:יפנים שנולדו ב-1886
קטגוריה:יפנים שנפטרו ב-1965
אוטו השני, מרקיז ברנדנבורג

**אוטו השני, מרקיז ברנדנבורג** (בגרמנית: **Otto II., Markgraf von Brandenburg**; 1147 - 4 ביולי 1205) היה מרקיז ברנדנבורג בין השנים 1184–1205.

## ביוגרפיה
אוטו נולד בשנת 1147, לאוטו הראשון, מרקיז ברנדנבורג ויודיטה מפולין, בתו של בולסלאב השלישי, דוכס פולין.

בשנת 1184 מת אביו אוטו הראשון, מרקיז ברנדנבורג, ואוטו עלה לשלטון במקומו. במהלך שלטונו שיפר אוטו את ההגנה של המדינה, והשתדל כמה שיותר ליישבה. אוטו ניהל מלחמות כנגד הסלאבים, וכנגד קנוט השישי, מלך דנמרק. בחורף 1198–1199 נכבשה פומרניה על ידי הדנים, שבזזו אותה והשאירו אחריהם הרס רב. במהלך הסכסוך על כתר הקיסרות, תמך אוטו בפיליפ משוואביה, מלך גרמניה כנגד אוטו הרביעי, קיסר האימפריה הרומית הקדושה.

ב-4 ביולי 1205 מת אוטו השני, ואחיו אלברכט השני, מרקיז ברנדנבורג עלה לשלטון במקומו.

## אילן יוחסין

## קישורים חיצוניים

קטגוריה:מרקיזי ברנדנבורג
קטגוריה:האימפריה הרומית הקדושה
קטגוריה:בית אסקניה
קטגוריה:ילידי 1147
קטגוריה:נפטרים ב-1205
בת' גודארד

**אליזבת' ג'יין "בת'" גודארד** (באנגלית: **Elizabeth Jane "Beth" Goddard**; נולדה ב-31 במרץ 1969) היא שחקנית אנגלייה.

## ביוגרפיה
גודארד נולדה בקולצ'סטר וגדלה בקלקטון-און-סי שבמחוז אסקס. היא למדה בבית הספר התיכון קלקטון קאונטי, ובשנים 1986 עד 1989 למדה בקולג' רוז ברופורד בסידקאפ שבקנט.

במרץ 2008 שיחקה גודארד בתפקיד בלינדה אשטון בפרק בסדרה הבלשית של רשת ITV "לואיס". היא כיכבה בדמות סוז ליטלווד בסדרה הקומית "Gimme Gimme Gimme" שהוא תפקידה הידוע ביותר. גודארד הופיעה לצדו של בעלה, פיליפ גלניסטר, בסדרת הדרמה "אפר לאפר" ששודרה ב-BBC One.

ב-1994 הופיעה גודארד באחד מתפקידיה הראשונים בטלוויזיה בדמות קלייר מודי, עיתונאית צהובה חסרת מצפון, בפרק בסדרת הדרמה "המפצח". הדמות שלה מעורבת בדיווח על פשעים שביצע רוצח סדרתי בשם אלבי קינסלה (רוברט קרלייל).

### חיים אישיים
את בעלה פיליפ גלניסטר, הידוע מתפקידו בסדרת הדרמה "חיים על מאדים", פגשה גודארד ב-1997 במסיבת יום ההולדת של השחקן ג'יימי גלובר. השניים התחתנו ב-2006. לבני הזוג יש שתי בנות, מילי נולדה ב-2002 ושרלוט נולדה ב-2005.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1969
קטגוריה:בריטים שנולדו ב-1969
מקס ברמן

שמאל|ממוזער|250px|מקס ברמן
הרב ד"ר ** מקס ברמן** (בגרמנית: ** Max Beermann**; 1873, ברלין – 1935, היילברון) היה הרב הראשי באינסטרבורג ובהיילברון שבפרוסיה.
## חייו
מקס ברמן נולד בברלין ב-5 באפריל 1873, בן להרמן מיכאל ברמן (Hermann Michael Beermann) ויוהנה לבית גרברט (Johanne Gerbert).

ברמן למד באוניברסיטת המבולדט (Humboldt), ובשנת 1898 הוסמך לרבנות.

הוא מונה למשרת הרב בעיר אינסטרבורג, שם נשא לאישה ב-13 בדצמבר 1898 את רחה לבית גולדשמידט (בגרמנית: Recka Goldschmidt;1871 – 1932). לזוג נולדו שלוש בנות: חווה (Eva) בשנת 1899, רות (Ruth Jeanette) בשנת 1901, ואלישבע (Elisabeth) בשנת 1903.

## כהונתו
בין השנים 1898 עד 1915 שימש כרב של העיר אינסטרבורג (Insterburg) שבפרוסיה המזרחית.

בין השנים 1915 עד 1935 שימש כרב של העיר היילברון (Heilbronn).

מקס ברמן ייצג בדמותו את היהודי המתקדם, המעורה בתרבות הכללית של סביבתו. הוא היה בקיא בספרות ובפילוסופיה הגרמנית, ונהג לשאת הרצאות בנושאים אלו במוסדות חינוך שונים בעיר היילברון.

הוא פעל רבות כנגד דעות אנטישמיות שרווחו בקרב חלק מן המנהיגים הנוצרים בדרום גרמניה, והרבה לשאת הרצאות פומביות בהן הטיף כנגד האנטישמיות. פעילות המפלגה הנאצית, החל ממחצית שנות העשרים, העמידה בפני הרב ברמן אתגר משמעותי, והוא יצא חוצץ בהרצאות פומביות גם כנגד התורה הגזענית שהפיצו.

בשנת 1933, עם עליית הנאצים לשלטון בגרמניה, הוא נאלץ לצמצם את פעילותו כמעט לחלוטין.

מקס ברמן נפטר בשנת 1935, והובא למנוחות בבית העלמין היהודי של היילברון.

אלבום האבל שהוכן לזכרו נשמר בעיזבונה של בתו.

## הערות שוליים

קטגוריה:חוקרי ספרות חז"ל
קטגוריה:פילולוגים גרמנים
קטגוריה:פילולוגים יהודים
קטגוריה:רבנים גרמנים
קטגוריה:בלשנים ולשונאים יהודים גרמנים
קטגוריה:היילברון
פרידריך השני, הנסיך הבוחר מסקסוניה

**פרידריך השני, הנסיך הבוחר מסקסוניה** (בגרמנית: **Friedrich II, Kurfürst von Sachsen**;  22 באוגוסט 1412 - 7 בספטמבר 1464), היה הנסיך הבוחר מסקסוניה בין השנים 1428–1464, ורוזן תורינגיה בין השנים 1440–1445.

## ביוגרפיה
פרידריך נולד בדרזדן ב-22 באוגוסט 1412, לפרידריך הראשון, הנסיך הבוחר מסקסוניה וקתרינה מבראונשווייג-לינבורג בתו של היינריך המתון, דוכס בראונשווייג-לינבורג.

בשנת 1428 מת אביו פרידריך הראשון, הנסיך הבוחר מסקסוניה, ופרידריך עלה לשלטון במקומו, יחד עם אחיו הצעירים זיגיסמונד מסקסוניה, היינריך מסקסוניה ווילהלם השלישי, רוזן תורינגיה. בשנת 1433 חתם פרידריך על הסכם שלום עם ההוסיטים, ובשנת 1438 הביס אותם בקרב זלניץ.

לאחר מותו של היינריך בשנת 1435 ומינויו של זיגיסמונד בשנת 1440 לבישוף וירצבורג, חילקו ביניהם פרידריך ווילהלם את הנחלות בשנת 1445, פרידריך קיבל את נסיכות הבוחר מסקסוניה, ואילו וילהלם קיבל את רוזנות תורינגיה. סכסוכים על החלוקה הובילו בשנת 1446 למלחמת האחים הסקסונית, שהסתיימה בשנת 1451 בשלום נוימבורג. בשנת 1459 חתמו פרידריך ווילהלם על אמנת אגר יחד עם גאורגה פודבראדי, מלך בוהמיה, ובה סוכמו הגבולות בין בוהמיה לסקסוניה בשיא הרי ההארץ ובאמצע נהר האלבה, ואלו הגבולות עד ימינו בין צ'כיה לגרמניה.

ב-7 בספטמבר 1464 מת פרידריך בלייפציג, ובנו ארנסט, הנסיך הבוחר מסקסוניה עלה לשלטון במקומו, תוך שאחיו אלברכט השלישי, דוכס סקסוניה קיבל את התואר דוכס סקסוניה. בשנת 1482 ירש ארנסט יחד עם אלברכט את רוזנות תורינגיה, ובשנת 1485 פוצלה הנחלה בין האחים; ארנסט קיבל את החלק המערבי (תורינגיה), ואילו אלברכט קיבל את החלק המזרחי (סקסוניה).

## משפחתו
בשנת 1431 התחתן פרידריך עם מרגרטה מאוסטריה, בתם של ארנסט, דוכס אוסטריה וצימבורגיס ממזוביה, ממנה נולדו לו 8 ילדים:
* אמליה מסקסוניה, דוכסית סקסוניה (1436–1501), התחתנה עם לודוויג התשיעי, דוכס בוואריה
* אנה מסקסוניה, נסיכת הבוחר מברנדנבורג (1437–1512), התחתנה עם אלברכט השלישי אכילס, הנסיך הבוחר מברנדנבורג
* פרידריך (1439–1451)
* ארנסט, הנסיך הבוחר מסקסוניה (1441–1486)
* אלברכט השלישי, דוכס סקסוניה (1443–1500)
* מרגרטה (1444–1498)
* הדוויג, ראש המנזר של קוודלינבורג (1445–1511)
* אלכסנדר (1447)

## אילן יוחסין

## קישורים חיצוניים

* 
* 

קטגוריה:אבירי מסדר גיזת הזהב
קטגוריה:האימפריה הרומית הקדושה
קטגוריה:בית וטין
קטגוריה:לייפציג: אישים
קטגוריה:ילידי 1412
קטגוריה:נפטרים ב-1464
לבנון במשחקים האולימפיים לנוער

**[[לבנון]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הלבנונים מדליית ארד אחת בטאקוונדו. לבנון משתתפת גם במשחקי החורף האולימפיים לנוער, אך ההשתתפות היא בעיקר סמלית ועד היום, לא זכה ספורטאי נוער אולימפי לבנוני במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של לבנון למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בארבעה ענפי ספורט.
המשלחה הגיעה להישג בענף הטאקוונדו, בה היא זכתה במדליית ארד (בנים עד 73 ק"ג). בענף הג'ודו העפילה הג'ודוקא, קארן צ'מאס, לשלב חצי הגמר (בנות עד 63 ק"ג). נציגים נוספו התחרו גם בענפים סיף ושחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים. בניגוד לאולימפיאדת הנוער סינגפור, נציגה בענף הטאקוונדו לא זכה במדליה והפסיד בשלב רבע הגמר. המשלחת לראשונה התחרתה בענף האתלטיקה במסגרת המשחקים האולימפיים לנוער.

### משחקי החורף
ההשתתפות של לבנון במשחקי החורף האולימפיים לנוער היא בעיקר סמלית. לבנון השתתפה לראשונה באולימפיאדת הנוער אינסברוק (2012) ושלחה משלחת המונה שני ספורטאים, גולש וגולשת, שהתחרו בענף הסקי אלפיני. באולימפיאדת הנוער לילהאמר (2016) שלחה לבנון בשנית משלחת המונה שני ספורטאים, גולש וגולשת, שהתחרו בענף הסקי אלפיני.

## מדליות

### מדליות לפי משחקים

width="20px"|

### מדליות לפי ענף

## ראו גם
* לבנון במשחקים האולימפיים
* לבנון במשחקים הפאראלימפיים

## קישורים חיצוניים

קטגוריה:לבנון: ספורט
קטגוריה:מדינות במשחקים האולימפיים לנוער
דניאל (פריץ) פייזר

**דניאל (פריץ) פייזר** (1892 – 3 ביולי 1966) היה כירורג, מנהל בית החולים "הדסה" בחיפה (כיום המרכז הרפואי בני ציון), מנהל המחלקה הכירורגית בהדסה חיפה, המחלקה הכירורגית היחידה באזור חיפה, מעמודי התווך של הרפואה בחיפה בשנות השלושים והארבעים של המאה ה-20.

## ביוגרפיה
פייזר נולד בויצהאנאוזן, גרמניה, אביו היה משפטן, ופריץ היה הבן השני מתוך שלושה בנים ובת. המשפחה עברה לאושווגה, פריץ למד בבית ספר יהודי ובתיכון גרמני. פייזר התקבל לבית ספר לרפואה במינכן, המשיך בברלין המשיך בברסלאו, ומשם עבר לגטינגן.

בפרוץ מלחמת העולם הראשונה, בהיותו סטודנט לרפואה בשלב מתקדם התנדב לצבא, שירת בקליניקה הכירורגית של גטינגן ומשם הועבר לחזית הבלגית. חזר לברלין וסיים את לימודי הרפואה. בגטינגן התמחה בכירורגיה.

בשנת 1917 התחתן עם אליסה לבית נוטמן מקטוביץ.

בשנים 1923–1924 התמחה בגיניקולוגיה, בנוסף למומחיות בכירורגיה. בשנת 1925 הקים וניהל מחלקה גינקולוגית בת 15 מיטות בבית חולים פרטי באושווגה.

בסוף שנות העשרים של המאה ה-20 רכש פייזר פרדס בפרדס חנה. ד"ר הלל יפה יעץ לפייזר לנסוע לארץ-ישראל. באוגוסט 1932 עלה לארץ-ישראל עם רעייתו אליסה, בניו עלי וגדעון וביתו עלמה מרים. פייזר התיישב בחיפה, והתמנה בשנת 1932 למנהל המחלקה הכירורגית, ולמנהל בית החולים "הדסה". פייזר היה הראשון בארץ שהכניס את שיטת ה"מסמור" לקבוע ברך. נקט שיטות ייחודיות לטיפול בשחפת.

פייזר טיפל בפצועים ללא משוא פנים. במלחמת העצמאות טיפל במאות פצועים. פייזר ארגן דיוניים קליניים, הרצאות, הדרכות של רופאים צעירים ליד "מיטת החולה", ובמשותף עם פרופ' מכס מרכוס מבית החולים הדסה (תל אביב), פרופ' פאול נתן מבית חולים בילינסון, ופרופ' אדוארד גורדון יוסף (ג'וזף) מבית חולים הדסה בירושלים יזם את המפגשים המשותפים של בכירי הכירורגים מכל הארץ.

פייזר הקים את הסניף הישראלי של "ארגון הכירורגים הבינלאומי" ושימש נשיאו.

על שמו רחוב בחיפה. מתלמידיו : הפתולוג, פרופ' ברוך (בלה) גלי.

### משפחתו
אחיו אריך עלה לארץ-ישראל בשנת 1928 והתיישב בחדרה.

בנו, הפרופ' עלי פייזר (נולד בשנת 1919), מרופאי הרובע היהודי במלחמת העצמאות, מייסד ומנהל המחלקה לנוירוכירורגיה בבית החולים רמב"ם. בנו גדעון נולד ב-1921 ובתו, עלמה מרים, בשנת 1927.

גיסו, בעלה של אחותו לואיזה שהייתה המזכירה של ההתאחדות הציונית בפרנקפורט, פרופ' ואלטר פלק. היה מנהל מחלקת הילדים של בית החולים הממשלתי בחיפה.

אחיינו הפרופ' ראובן פייזר ניהל שנים רבות את מחלקת נשים בבית חולים הקריה בתל אביב.

רעייתו אליסה נפטרה בשנת 1942.

פייזר נשא לאישה את דורותי (דולי) לבית גרודזינסקי, ב־1943 נולדה רחל, וב־1944 נולד יואל.

פייזר נקבר בבית הקברות חוף הכרמל.

## לקריאה נוספת
* נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך: פייזר, דניאל (פריץ), עמ' 331–332

## הערות שוליים

קטגוריה:יהודים בצבא הגרמני במלחמת העולם הראשונה
קטגוריה:רופאים ביישוב
קטגוריה:כירורגים ישראלים
קטגוריה:רופאים יהודים גרמנים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:מנהלי מרכז רפואי בני ציון
קטגוריה:משפחת פייזר
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1892
קטגוריה:ישראלים שנפטרו ב-1966
אלברכט השלישי, דוכס סקסוניה

**אלברכט השלישי, דוכס סקסוניה** (בגרמנית: **Albrecht III, von Sachsen**;  27 בינואר 1443 - 12 בספטמבר 1500), היה דוכס סקסוניה בין השנים 1464–1500.

## ביוגרפיה
250px|ימין|ממוזער|חלוקת נסיכות סקסוניה בשנת 1485
אלברכט נולד בגרימה ב-27 בינואר 1443, לפרידריך השני, הנסיך הבוחר מסקסוניה ומרגרטה מאוסטריה אחותו של פרידריך השלישי, קיסר האימפריה הרומית הקדושה. בשנת 1455 נחטפו אלברכט ואחיו ארנסט על ידי האביר קונץ פון קאופונגן, במה שנודע בהיסטוריה הגרמנית כ**Prinzenraub**, כלומר גנבת הנסיכים. לאחר ששוחרר מהשבי, שירת אלברכט בחצר דודו פרידריך השלישי, קיסר האימפריה הרומית הקדושה לזמן מה.

בשנת 1464 מת אביו פרידריך השני, הנסיך הבוחר מסקסוניה, וארנסט עלה לשלטון במקומו. באותה שנה התחתן אלברכט עם סידוניה מפודבראדי, בתם של גאורגה פודבראדי, מלך בוהמיה, אך לא הצליח לרשת את ממלכת בוהמיה לאחר מות חמיו בשנת 1471. בשנת 1475 השתתף אלברכט במערכה נגד שארל הראשון, דוכס בורגונדיה, ובשנת 1477 לחם נגד מתיאש הראשון, מלך הונגריה, אך נכשל עקב חוסר תמיכה מהקיסר.

בשנת 1482 ירש ארנסט יחד עם אחיו את רוזנות תורינגיה, ובשנת 1485 פוצלה הנחלה בין האחים; ארנסט, הנסיך הבוחר מסקסוניה קיבל את החלק המערבי (תורינגיה), ואילו אלברכט קיבל את החלק המזרחי (סקסוניה).

בשנת 1488 מונה אלברכט למושל ארצות השפלה ההאבסבורגיות, ואף שחרר בשנת 1489 את מקסימיליאן הראשון, קיסר האימפריה הרומית הקדושה משביו בברוז'. בשנת 1498 העניק לו מקסימיליאן את פריסלנד, אך אלברכט נאלץ לתופסה בכוח הנשק. אלברכט הצליח לכבוש את חרונינגן, אך ב-12 בספטמבר 1500 מת אלברכט באמדן. אלברכט נטמן במייסן, ובנו גאורג, דוכס סקסוניה עלה לשלטון במקומו.

## משפחתו
בשנת 1464 התחתן אלברכט עם סידוניה מפודבראדי, בתם של גאורגה פודבראדי, מלך בוהמיה וקוניגונדה משטרנברג, ממנה נולדו לו 9 ילדים:
* קתרינה מסקסוניה, ארכידוכסית אוסטריה (1468–1524), התחתנה עם זיגיסמונד, ארכידוכס אוסטריה, ולאחריו התחתנה עם אריך הראשון, דוכס בראונשווייג-קאלנברג
* גאורג, דוכס סקסוניה (1471–1539)
* היינריך הרביעי, דוכס סקסוניה (1473–1541)
* פרידריך מסקסוניה (1474–1510)
* אנה (1478–1479)
* בן מת (1479)
* לודוויג (1481–1498)
* יוהאן (1484)
* יוהאן (1498)

## אילן יוחסין

## קישורים חיצוניים

* 
* 

קטגוריה:האימפריה הרומית הקדושה
קטגוריה:בית וטין
קטגוריה:אבירי מסדר גיזת הזהב
קטגוריה:ילידי 1443
קטגוריה:נפטרים ב-1500
פרידריך הראשון, הנסיך הבוחר מסקסוניה

**פרידריך הראשון, הנסיך הבוחר מסקסוניה** (בגרמנית: **Friedrich I, Kurfürst von Sachsen**;  11 באפריל 1370 - 4 בינואר 1428), היה מרקיז מייסן בין השנים 1407–1428, והנסיך הבוחר מסקסוניה בין השנים 1423–1428.

## ביוגרפיה
פרידריך נולד בדרזדן לפרידריך השלישי, רוזן תורינגיה וקתרינה מהנברג בתו של היינריך השמיני, רוזן הנברג-שלויזינגן. במלחמת הערים הגרמניות בשנת 1388 תמך פרידריך בפרידריך החמישי, רוזן העיר נירנברג, ובשנת 1391 סייע למסדר הטבטוני במלחמתו כנגד ולדיסלאב השני, מלך פולין. פרידריך תמך ברופרכט השלישי, הנסיך הבוחר מפפאלץ במאבקו נגד ונצל, קיסר האימפריה הרומית הקדושה, משום שהלה לא נתן לו את אחותו לאישה.

בשנת 1407 מת דודו וילהלם הראשון, מרקיז מייסן, ופרידריך עלה לשלטון במקומו, יחד עם אחיו וילהלם השני, מרקיז מייסן ובן דודו פרידריך הרביעי, רוזן תורינגיה. בשנים 1410 ו-1415 חלקו ביניהם פרידריך ושאר היורשים את הנחלות. פרידריך לחם בכל מאודו בהוסיטים, ומשום כך כשמת אלברכט השלישי, הנסיך הבוחר מסקסוניה ללא ילדים קיבל פרידריך את נסיכות הבוחר מסקסוניה. פרידריך המשיך להילחם נגד ההוסיטים, ובשנת 1426 איבד כמעט את כל צבאו בקרב אאוסיג. לאחר מותו של אחיו וילהלם השני, מרקיז מייסן בשנת 1425 ירש אותו פרידריך, ובכך החזיק בידיו את כל נחלות בית וטין למעט רוזנות תורינגיה.

ב-4 בינואר 1428 מת פרידריך באלטנבורג, ובנו פרידריך השני, הנסיך הבוחר מסקסוניה עלה לשלטון במקומו, יחד עם בניו הצעירים זיגיסמונד מסקסוניה, היינריך מסקסוניה ווילהלם השלישי, רוזן תורינגיה.

## משפחתו
בשנת 1402 התחתן פרידריך עם קתרינה מבראונשווייג-לינבורג בתם של היינריך המתון, דוכס בראונשווייג-לינבורג וסופיה מפומרניה-וולגשט, ממנה נולדו לו 7 ילדים:
* קתרינה (1410)
* פרידריך השני, הנסיך הבוחר מסקסוניה (1412–1464)
* זיגיסמונד מסקסוניה (1416–1471)
* אנה מסקסוניה, רוזנת הסן (1420–1462), התחתנה עם לודוויג הראשון, רוזן הסן
* קתרינה מסקסוניה, נסיכת הבוחר מברנדנבורג (1421–1476), התחתנה עם פרידריך השני, הנסיך הבוחר מברנדנבורג
* היינריך מסקסוניה (1422–1435)
* וילהלם השלישי, רוזן תורינגיה (1425–1482)

## אילן יוחסין

## קישורים חיצוניים

* 
* 

קטגוריה:בית וטין
קטגוריה:ילידי 1370
קטגוריה:נפטרים ב-1428
מהירות רדיאלית

[250px|ממוזער|שמאל|המהירות של מטוס ביחס לתחנת [מכ"ם (אדום) ניתנת לפרוק למהירות רדיאלית (ירוק) ומהירות משיקה (כחול)]]
**מהירות רדיאלית** של עצם ביחס לנקודת ייחוס היא קצב שינוי המרחק בין העצם ובין נקודת הייחוס. המהירות הרדיאלית היא למעשה הטלה של וקטור המהירות של העצם ביחס לנקודת הייחוס על הקו המחבר אותם. הרכיב של המהירות הניצב למהירות הרדיאלית נקרא מהירות משיקה. השימוש העיקרי במהירות רדיאלית הוא באסטרונומיה, שם העצמים הם גרמי שמים והמהירות הרדיאלית מתייחסת לשינוי במרחק שלהם אל נקודת הייחוס שהיא בדרך כלל כדור הארץ, השמש או שביל החלב.

## מדידת מהירות רדיאלית
[250px|ממוזער|שמאל|[הסחה לאדום ולכחול של ספקטרום בליעה]]
מדידת המהירות הרדיאלית של גרמי שמים נעשית בשתי צורות: מדידה אסטרומטרית מתבצעת עבור גרמי שמים שמרחקם מכדור הארץ ניתן למדידה מדויקת (למשל באמצעות היסט או מכ"ם) על ידי חישוב השינוי במרחק בין שתי נקודות זמן, ומדידה ספקטרומטרית מתבצעת על ידי מדידת ההסחה לאדום או לכחול של האור הנפלט מגרם השמים. מכיוון שלכל גרמי השמים שפולטים קרינה אלקטרומגנטית יש ספקטרום בליעה או ספקטרום פליטה הנובע מההרכב הכימי שלהם, ניתן לזהות את ההסטה של הקווים בספקטרום וממנה לחשב את המהירות הרדיאלית. 

מדידה כזו מושפעת תמיד גם מהמהירות של מכשיר המדידה וצריך להביא אותה בחשבון כאשר מחשבים את המהירות הרדיאלית האמיתית של העצם הנצפה. כאשר נקודת הייחוס היא כדור הארץ צריך להתחשב במהירות התנועה של מכשיר התצפית ביחס לכדור הארץ, כמו מהירות התנועה של טלסקופ חלל סביב כדור הארץ או במהירות הסיבוב של כדור הארץ על צירו כאשר התצפית היא קרקעית, וכן בתנועת כדור הארץ סביב נקודת מרכז המסה שלו ושל הירח. כאשר נקודת הייחוס היא השמש צריך להתחשב במהירות התנועה של כדור הארץ סביב השמש וכאשר נקודת הייחוס היא שביל החלב גם במהירות התנועה של השמש סביב מרכז הגלקסיה.

## שימושים של מהירות רדיאלית
200px|ממוזער|ימין|דיאגרמה המתארת את התנועה של כוכב בהשפעת כוכב לכת המקיף אותו וגורם לשינויים מחזוריים במהירות הרדיאלית שלו
באסטרונומיה משמשת מדידת המהירות הרדיאלית למספר מטרות: 

מדידת המהירות הרדיאלית הממוצעת מאפשרת (יחד עם מדידת המהירות המשיקה) לזהות את כיוון התנועה של גרם השמים ומזה לחשב את מסלולו ואת יחסיו עם גרמי שמים נוספים, כך למשל, כוכבים שהיו בעבר חלק מצביר פתוח שהתפרק, נעים בקירוב באותו הכיוון וכוכבים שהיו חלק ממערכת מרובת כוכבים, שבעקבות סופרנובה הועפו מרכיביה לכיוונים שונים, נעים במסלולים שנראה שמקורם בנקודה משותפת. 

מדידת המהירות הרדיאלית של גלקסיה מאפשרת להעריך את מרחקה באמצעות חוק האבל ומדידת המהירות הרדיאלית של החומר באזורים שונים של הגלקסיה מאפשרת לחשב את ההתפלגות של מהירות ההקפה של החומר בגלקסיה כפונקציה של המרחק ממרכזה, וכך ניתן לקבל מידע על התפלגות המסה בגלקסיה ולחשב את מסתה הכוללת.

מדידת השינויים במהירות הרדיאלית של גרם שמיים מאפשרת לזהות שינויים מחזוריים המצביעים על כך שגרם השמים מקיף גרם שמים אפל שלא ניתן לצפייה ישירה או מוקף על ידי גרם שמים כזה. באופן זה ניתן לזהות כוכבים כפולים וכן מערכות של כוכבי לכת.

## ראו גם
* תנועה עצמית

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אסטרונומיה תצפיתית
קטגוריה:מושגים באסטרונומיה
קרל השני, הדוכס הגדול של מקלנבורג-שטרליץ

**קרל השני, הדוכס הגדול של מקלנבורג-שטרליץ** (; 10 באוקטובר 1741 – 6 בנובמבר 1816) היה דוכס מקלנבורג-שטרליץ, ובקונגרס וינה שודרג למעמד הדוכס הגדול של מקלנבורג-שטרליץ.

## ביוגרפיה
קרל נולד ב-10 באוקטובר 1741 במירוב שהשתייכה לדוכסות מקלנבורג-שטרליץ, להדוכס קרל לודוויג פרידריך ממקלנבורג, נסיך מירוב, ואליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן. ב-11 בדצמבר 1752 מת דודו אדולף פרידריך השלישי, דוכס מקלנבורג-שטרליץ, ואחיו הבכור אדולף פרידריך הרביעי, דוכס מקלנבורג-שטרליץ עלה לשלטון במקומו. עם עלייתו של אחיו לשלטון, הועברו קרל ושאר בני המשפחה לעיר הבירה נוישטרליץ.

בעקבות נישואי אחותו שארלוט ממקלנבורג-שטרליץ בשנת 1761 לג'ורג' השלישי, מלך בריטניה, מונה קרל למפקד צבא נסיכות הבוחר מהנובר. בשנת 1776 מונה קרל למושל הנובר, ומילא תפקיד זה עד למות אשתו בדצמבר 1785. לאחר מכן קיבל קרל דרגת פילדמרשל וקיצבה מהכתר הבריטי, וכעבור תקופה קצרה התיישב בדרמשטאדט.

ב-2 ביוני 1794 מת אחיו אדולף פרידריך הרביעי, דוכס מקלנבורג-שטרליץ ללא ילדים, וקרל עלה במקומו לשלטון. כשליט, עודד קרל מגמות חקלאיות חדשות, הקים משטרה חדשה, ויישם חוק חינוך חובה ברחבי הדוכסות. בתקופת המלחמות הנפוליאוניות שמר קרל על נייטרליות, אולם לאחר קרב ינה וקרב אאורשטדט הצטרף קרל לקונפדרציה של הריין. לאחר תבוסת נפוליאון ברוסיה, פרש קרל מהקונפדרציה של הריין, והצטרף למדינות הקואליציה השישית, והשתתף בקרב לייפציג. בקונגרס וינה קיבל קרל יחד עם בן דודו פרידריך פרנץ הראשון, דוכס מקלנבורג-שוורין, מעמד של דוכס גדול.

ב-6 בנובמבר 1816 מת קרל כתוצאה מדלקת ריאות, ובנו גאורג, הדוכס הגדול של מקלנבורג-שטרליץ עלה לשלטון במקומו.

## משפחתו
בשנת 1768 התחתן קרל עם פרדריקה, נסיכת הסן-דרמשטדט, בתם של גאורג וילהלם, רוזן הסן-דרמשטדט ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים. לבני הזוג היו 10 ילדים:
* שרלוטה גאורגינה, דוכסית מקלנבורג-שטרליץ (1769–1818), התחתנה עם פרידריך, דוכס סקסוניה-אלטנבורג
* אוגוסטה, דוכסית מקלנבורג-שטרליץ (1771–1773)
* גאורג קרל, דוכס מקלנבורג-שטרליץ (1772–1773)
* תרזה, דוכסית מקלנבורג-שטרליץ (1773–1839), התחתנה עם קרל אלכסנדר, נסיך טורן וטקסיס החמישי
* פרידריך גאורג, דוכס מקלנבורג-שטרליץ (1774)
* לואיזה, דוכסית מקלנבורג-שטרליץ (1776–1810), התחתנה עם פרידריך וילהלם השלישי, מלך פרוסיה
* פרדריקה, דוכסית מקלנבורג-שטרליץ (1778–1841), התחתנה עם לודוויג קרל, נסיך פרוסיה, ולאחריו התחתנה עם פרידריך וילהלם, נסיך זולמס-בראונפלס, ולאחריו התחתנה עם ארנסט אוגוסט הראשון, מלך הנובר
* גאורג, הדוכס הגדול של מקלנבורג-שטרליץ (1779–1860)
* פרידריך קרל, דוכס מקלנבורג-שטרליץ (1781–1783)
* אוגוסטה אלברטינה, דוכסית מקלנבורג-שטרליץ (1782)

לאחר מותה של פרדריקה בשנת 1782, התחתן קרל בשנת 1784 עם אחותה שרלוטה, נסיכת הסן-דרמשטדט. לבני הזוג היה בן אחד:
* קרל, דוכס מקלנבורג (1785–1837)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:מעוטרי עיטור אנדריי הקדוש
קטגוריה:מסדר הבירית: אבירים וגבירות
קטגוריה:מונרכים שהיו חברי הבונים החופשיים
קטגוריה:גרמנים שנולדו ב-1741
קטגוריה:גרמנים שנפטרו ב-1816
Don't Bother Me

**Don't Bother Me** (מאנגלית: "אל תטריד אותי") הוא השיר הראשון פרי עטו של ג'ורג' האריסון שהופיע באלבום של להקת הביטלס. השיר, בסגנון רוק אנד רול, הופיע באלבום השני של הלהקה, With the Beatles, שיצא ב-22 בנובמבר 1963 בממלכה המאוחדת, ומאוחר יותר הופיע באלבום  שיצא ב-ארצות הברית ב-20 בינואר 1964.

## השיר
האריסון העיד בשנת 1980 כי זהו השיר הראשון שכתב, וכי הוא נכתב בעודו שוכב חולה במיטה בבית מלון בבורנמות', במסגרת סיבוב הופעות של הלהקה בקיץ 1963. האריסון סיפר כי כתב את השיר כ"תרגיל", וכי הוא לא מגדיר אותו כשיר מוצלח - אך בזכותו הוא המשיך לכתוב עוד שירים. האריסון לא הכליל את השיר ברשימת יצירותיו בספרו האוטוביוגרפי "I Me Mine", והביטלס מעולם לא ביצעו את השיר בהופעותיהם. 

האריסון קיבל קרדיט על שני שירים מוקדמים יותר שהוקלטו על ידי הביטלס, אך לא פורסמו באופן רשמי על ידי הלהקה עד להופעתם באנתולוגיית הלהקה "Anthology 1" בשנת 1995 - "In Spite of All the Danger" (מקרטני/האריסון) ו-"Cry for a Shadow" (האריסון/לנון). כיוון שהראשון הוא שיר שנכתב על ידי מקרטני באופן בלעדי (האריסון קיבל בו קרדיט כיוון שניגן בו סולו גיטרה) והשני הוא פסטיש אינסטרומנטלי של סגנון להקת הצלליות, השיר Don't Bother Me נחשב כשיר הראשון של האריסון. 

האלבום הבא של הביטלס בו הופיע שיר מאת האריסון הוא אלבומם החמישי , שיצא בשנת 1965. האלבום כלל את שיריו של האריסון "I Need You" ו-"You Like Me Too Much". 

השיר הופיע בסרט הקולנוע "לילה של יום מפרך" של הביטלס, בסצנה בה חברי הלהקה רוקדים במועדון לילה, ובמקביל סבו של מקרטני עוסק בהימורים. בקרדיטים בסיום הסרט, מוצג השיר בטעות כשירם של לנון-מקרטני.

בסיקור של השיר נכתב כי מסר השיר מועבר ״אפילו בלי המדיום המוזיקלי״.

## קרדיטים
* ג'ורג' האריסון - שירה, גיטרה מובילה
* ג'ון לנון - גיטרת קצב, תוף מרים
* פול מקרטני - גיטרה בס, קלאווה
* רינגו סטאר - תופים, תופי בונגו
* ג'ורג' מרטין - מפיק מוזיקלי
* נורמן סמית' - מהנדס קול

## קישורים חיצוניים

* 
* 

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירי רוק אנד רול
קטגוריה:שירי לפידים
קטגוריה:שירי ג'ורג' האריסון
מוקדמות מונדיאל 2002 - אסיה

199 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 2002]]**, והתחרו על 32 מקומות בטורניר הגמר.  ו, המארחות, ו, האלופה המכהנת, העפילו אוטומטית והותירו 29 מקומות לשאר הנבחרות.

ל(אסיה) הוקצו 4.5 מקומות. מתוכם 2 למארחות קוריאה הדרומית ויפן. לכן שאר 40 הנבחרות באסיה התחרות על 2.5 מקומות. 2 העפילו ישירות למונדיאל ונבחרת אחת העפילה לפלייאוף הבין-יבשתי מול נציגת אירופה.

## שיטת המוקדמות
 ו, מארחות המונדיאל, העפילו אוטומטית והותירו 2.5 מקומות עבור 40 הנבחרות הנותרות. המשחקים באסיה התנהלו בשלושה שלבים:
* סיבוב ראשון: 40 הנבחרות חולקו ל-10 בתים בני 4 נבחרות כל אחד. הנבחרות שיחקו אחת נגד השנייה פעמיים, למעט בית 2 שבו הן שיחקו פעם אחת. הנבחרת הראשונה בכל בית העפילה לסיבוב הגמר.
* סיבוב הגמר: 10 הנבחרות חולקו ל-2 בתים בני 5 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל, והנבחרות שסיימו במקום השני התמודדו בפלייאוף היבשתי.
* פלייאוף: 2 הנבחרות שיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה לפלייאוף הבין-יבשתי מול נציגת אירופה.

## סיבוב ראשון
### בית 1

**עומאן** העפילה לסיבוב הגמר.

### בית 2

בבית זה הייתה אמורה לשחק , אך היא פרשה מהטורניר. **איראן** העפילה לסיבוב הגמר. 

### בית 3

**קטר** העפילה לסיבוב הגמר.

### בית 4

**בחריין** העפילה לשלב הבא.

### בית 5

**תאילנד** העפילה לסיבוב הגמר.

### בית 6

**עיראק** העפילה לסיבוב הגמר.

### בית 7

**אוזבקיסטן** העפילה לסיבוב הגמר.

### בית 8

**איחוד האמירויות הערביות** העפילה לסיבוב הגמר.

### בית 9

**סין** העפילה לסיבוב הגמר.

### בית 10

**ערב הסעודית** העפילה לסיבוב הגמר.

## סיבוב הגמר
### בית 1

**ערב הסעודית** העפילה למונדיאל ואיראן העפילה לפלייאוף היבשתי

### בית 2

**סין** העפילה למונדיאל ואיחוד האמירויות הערביות עפילה לפלייאוף.

## שלב הפלייאוף

**איראן** העפילה לפלייאוף הבין-יבשתי מול נציגת אירופה.

קטגוריה:מוקדמות המונדיאל
קטגוריה:מונדיאל 2002
קטגוריה:תחרויות כדורגל ב-2000
קטגוריה:תחרויות כדורגל ב-2001
קטגוריה:2000 באסיה
קטגוריה:2001 באסיה
הוקו לילי

**הוקו לילי** (שם מדעי: *Nothocrax urumutum*) הוא מין של עוף יער אמריקאי ממשפחת ההוקיים והמין היחיד בסוגו. מין זה פעיל בלילות ומכאן שמו.
## מאפיינים
ההוקו הוא עוף בינוני הדומה לתרנגול שחור ובעל ציצות נוצות שחורות וראש גדול. הוא מצוי באמריקה הדרומית בברזיל, פרו, קולומביה, אקוודור וונצואלה ביער האמזונאס ובכמה ביצות טרופיות וסובטרופיות.

אורכו של ההוקו 66 ס"מ. הוא גבוה ובעל רגליים ארוכות ונוצות חומות עם נוצות כנפיים חומות-אפורות ובטן אדומה. הזנב ארוך וכחול. הראש שחור סביב העיניים ישנו עור כחול והגבות צהובות. להוקו ישנו מקור מעט מעוקל בצבע אדום. עיניו של ההוקו גדולות כדי לקלוט הרבה אור בשעות הלילה.

ההוקו חי ביערות ומסוגל לעופף ולחיות על ענפים נמוכים, אך יעדיף להיות על הקרקע. הוא מחפש מזון קטן כמו פירות, זרעים ויצורים קטנים.

## קישורים חיצוניים

## הערות שוליים

קטגוריה:טקסונים שתוארו בידי יוהאן בפטיסט פון ספיקס
קטגוריה:הוקיים
קטגוריה:עופות יחידים בסוגם
קטגוריה:קולומביה: עופות
קטגוריה:בעלי חיים שתוארו ב-1825
פנלופה (עוף)

**פנלופה** (שם מדעי: *Penelope*) הוא סוג של עופות טרופיים ממשפחת ההוקיים השייכים לסדרת התרנגולאים. מיני הפנלופה חיים ממקסיקו עד ליערות אמריקה הדרומית.

הפנלופה נראית כמו תרנגול הודו בעל ראש כחול-אפור, עם מקור קצר ומעט כפוף ורגליים ארוכות. הפנלופות בעלות דלדל אדום מתחת הצוואר ונוצות חומות כהות לעיתים עם נקודות לבנות.

הן חיות על עצים ביערות אמריקה ואורכן הממוצע 65–95 ס"מ. הן נמצאות בקבוצות ומחפשות מזון על הקרקע. הפנלופות הן אוכלות כל הניזונות מהחי ומהצומח.

## מינים
* פנלופה אלביפניס (*Penelope albipennis*)
* *Penelope argyrotis*
* *Penelope barbata*
* *Penelope dabbenei*
* פנלופת ספיקס (*Penelope jacquacu*)
* *Penelope jacucaca*
* *Penelope marail*
* *Penelope montagnii*
* *Penelope obscura*
* *Penelope ochrogaster*
* *Penelope ortoni*
* *Penelope perspicax*
* פנלופה לבנת-ציצה (*Penelope pileata*)
* פנלופה מצוייצת (*Penelope purpurascens*)
* *Penelope superciliaris*

## קישורים חיצוניים

קטגוריה:בעלי חיים שתוארו ב-1786
קטגוריה:טקסונים שתוארו בידי בלסיוס מרם
קטגוריה:הוקיים
הוקו הקסדה

**הוקו הקסדה** (שם מדעי: *Pauxi*) הוא סוג של עופות טרופיים ממשפחת ההוקיים החיים באמריקה הדרומית סביב יער האמזונאס. 

ההוקו הוא עוף שחור בעל רגליים ארוכות, נוצות כהות וראש שחור בעל בליטה אפורה ודמוית קסדה. אורכם הממוצע 100 ס"מ והזכרים גדולים מהנקבות. 

ההוקו חי ביערות הגשם האמריקאים על הקרקע או על ענפים נמוכים. הם מחפשים ביער זרעים, פירות וחרקים למאכל. 

חלק ממינים אלה נמצאים בסכנת הכחדה עקב ציד ועקב כריתת היערות שבהם הם חיים.

## מינים
* הוקו הקסדה צפוני (*Pauxi pauxi*)
* הוקו הקסדה דרומי (*Pauxi unicornis*)
* *Pauxi koepckeae*

## קישורים חיצוניים

קטגוריה:בעלי חיים שתוארו ב-1813
קטגוריה:טקסונים שתוארו בידי קונרד יאקוב טמינק
קטגוריה:הוקיים
מוקדמות מונדיאל 2006 - אסיה

198 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 2006]]**, והתחרו על 32 מקומות בטורניר הגמר. , המארחת, העפילה אוטומטית והותירה 31 מקומות לשאר הנבחרות. לראשונה בהיסטוריה של המונדיאלים נאלצה האלופה המכהנת, , להתמודד בטורניר המוקדמות.

לאסיה (AFC) הוקצו 4.5 מקומות, עליהם התחרו 39 נבחרות.

## מהלך המוקדמות
44 נבחרות מאסיה היו אמורות להתחרות במוקדמות המונדיאל, אך , ,  ו פרשו לפני תחילת המוקדמות, ו הושעתה מהתחרות, כך שבפועל התחרו 39 נבחרות על 4.5 המקומות שהוקצו לאסיה לקראת מונדיאל 2006.

טורניר המוקדמות הורכב משלושה סבבים. 14 הנבחרות הנחותות מבחינת הדירוג העולמי של פיפ"א השתתפו בסיבוב מוקדם, בו חולקו לזוגות ושיחקו אחת נגד השנייה בשיטת בית-חוץ. 7 המנצחות העפילו ביחד עם 25 הנבחרות האחרות לסיבוב השני, בו חולקו הנבחרות ל-8 בתים בני 4 נבחרות כל אחד. הנבחרות בכל בית שיחקו אחת נגד השנייה בשיטת בית-חוץ, כשהנבחרת הראשונה בכל בית מעפילה לסיבוב השלישי.

בסיבוב השלישי חולקו 8 הנבחרות הנותרות לשני בתים בני 4 נבחרות כל אחד, ושיחקו אחת נגד השנייה בשיטת בית-חוץ. שתי הנבחרות הראשונות בכל בית העפילו למונדיאל. שתי הנבחרות שסיימו במקום השלישי שיחקו בפלייאוף אחת נגד השנייה בשיטת בית-חוץ. הנבחרת המנצחת בפלייאוף הזה העפילה לפלייאוף הבין-יבשתי נגד הנבחרת שסיימה במקום הרביעי בסיבוב הגמר של CONCACAF (צפון, מרכז אמריקה והקריביים).

### סיבוב מוקדמות

**טורקמניסטן** העפילה לסיבוב השני.

**הרפובליקה הסינית** העפילה לסיבוב השני.

**טג'יקיסטן** העפילה לסיבוב השני.

**סרי לנקה** העפילה לסיבוב השני.

**קירגיזסטן** העפילה לסיבוב השני.

**המלדיביים** העפילה לסיבוב השני.

 ו היו אמורות לשחק זו נגד זו, אך בעקבות פרישת נפאל העפילה גואם, שבתורה פרשה גם כן. פיפ"א החליטה לבחור מבין המפסידות נבחרת שתעפיל לסיבוב השני, ובחרה ב שהייתה בעלת המאזן הטוב ביותר.

### סיבוב שני
#### בית 1

**איראן** העפילה לסיבוב הגמר.

#### בית 2

**אוזבקיסטן** העפילה לסיבוב הגמר.

#### בית 3

**יפן** העפילה לסיבוב הגמר.

#### בית 4

**כווית** העפילה לסיבוב הגמר.

#### בית 5

**קוריאה הצפונית** העפילה לסיבוב הגמר.

#### בית 6

**בחריין** העפילה לסיבוב הגמר.

#### בית 7

**קוריאה הדרומית** העפילה לסיבוב הגמר.

#### בית 8

**ערב הסעודית** העפילה לסיבוב הגמר.

### סיבוב הגמר
#### בית 1

**ערב הסעודית** ו**קוריאה הדרומית** העפילו ישירות למונדיאל. **אוזבקיסטן** העפילה לפלייאוף היבשתי.

#### בית 2

**יפן** ו**איראן** העפילו ישירות למונדיאל. **בחריין** העפילה לפלייאוף היבשתי.

### פלייאוף

**בחריין** העפילה לפלייאוף הבין יבשתי מול נציגת צפון, מרכז אמריקה והקריביים.

קטגוריה:מוקדמות המונדיאל
קטגוריה:מונדיאל 2006
קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:תחרויות כדורגל ב-2005
קטגוריה:2003 באסיה
קטגוריה:2004 באסיה
קטגוריה:2005 באסיה
יחסי ישראל–לוקסמבורג

[250px|ממוזער|נשיא בית הנבחרים של לוקסמבורג ו[חסיד אומות העולם ויקטור בודסון (מימין) לוחץ את ידו של סגן יו"ר הכנסת יצחק נבון בעת ביקור בישראל ב-1966.]]
**יחסי ישראל–לוקסמבורג** הם היחסים הדיפלומטיים שבין מדינת ישראל בין הדוכסות הגדולה של לוקסמבורג. היחסים הדיפלומטיים בין שתי המדינות כוננו בשנת 1949, לאחר הקמת מדינת ישראל. שגרירות ישראל האמונה על לוקסמבורג נמצאת בבריסל, בלגיה.

שגרירת ישראל בבלגיה, האמונה על לוקסמבורג, היא סימונה פרנקל. קונסול הכבוד של לוקסמבורג בישראל הוא המשורר והסופר מירון ח. איזקסון, ומשרדו נמצא בתל אביב.

## היסטוריה
ב-12 ביוני 2001 נועד סגן ראש ממשלת ישראל שר החוץ שמעון פרס פגישות בילטרליות עם ראש ממשלת לוקסמבורג ז'אן-קלוד יונקר.

ב-12 בספטמבר 2016 נועד ראש ממשלת ישראל ושר החוץ בנימין נתניהו עם ראש ממשלת לוקסמבורג קסאבייה בטל. למחרת היום נפגש בטל עם נשיא המדינה ראובן ריבלין.

ב-15 ביולי 2019 החרים ראש ממשלת לוקסמבורג אירוע פרידה של שגרירת ישראל במדינה, סימונה פרנקל, בעקבות דבריו של שר החינוך, רפי פרץ בנוגע לטיפולי המרה.

מאז, היחסים המשיכו להתדרדר לעוינות של לוקסמבורג כלפי ישראל. בפברואר 2020 הובילה לוקסמבורג מהלך שבו היא ומדינות אירופה נוספות יכירו במדינה פלסטינית. באוגוסט 2020, שר החוץ של לוקסמבורג ז'אן אסלבורן נשאל בראיון על תגובתו בנוגע להסכם איחוד האמירויות–ישראל, ואמר "אני מודע, בעקבות כך שיש לי קשרים באזור, לפחד מאיראן, אבל אני חושב שאתה לא יכול פשוט לאכזב את האחים שלך [הכוונה לפלסטינים] כדי לרדוף אחרי אינטרסים כלכליים ואפילו כדי להגביר את הביטחון שלך"; וכן "זה זמן רב נראה שהסולידריות עם הפלסטינים, בראש ובראשונה ב (מדינות) המפרץ, איננה עוד בעדיפות. טוב שה[הנושא] שווק כך שהסיפוח של הגדה המערבית אכן נמנע". לאחר שכמה גופי תקשורת הבינו את דבריו כשבירת הקו שבו הלך האיחוד האירופי שבירך על ההסכם (ובפרט הוציא הצהרת תמיכה בהסכם שגובתה על ידי ממשלת לוקסמבורג), משרד החוץ הלוקסמבורגי פרסם בשם אסלבורן הבהרה לפיה הוא תומך בהסכם וכוונתו לא הייתה לבקר את ההסכם אלא להדגיש את החשיבות של המשך התמיכה של מדינות ערב ומדינות המפרץ במיוחד בפתרון שתי המדינות והחשיבות של סיוען לעם הפלסטיני להקים מדינה ריבונית ובת-קיימא.

בהמשך לכך, באוגוסט 2021 דווח על כך, שתייר ישראלי בלוקסמבורג קיבל לידיו טופס רישום לשהיה במלון מסוים, ובו הופיעה מדינת מגוריו ואזרחותו בשם "Palestinien occupé territoire" (מצרפתית: "השטח הפלסטיני הכבוש"). במסגרת מקרה זה עירב התייר את שגריר ישראל בבלגיה, האמון גם לגבי לוקסמבורג, ולאחר בירור העניין עם מנהל המלון המסוים, המנהל התנצל על הטעות, כולל באמצעות מכתב, והרישום תוקן.

ב-22 בספטמבר 2025 הכריז ראש ממשלת לוקסמבורג, לוק פרידן, על הכרה במדינה פלסטינית.

## ראו גם
* יחסי החוץ של ישראל
*לוקסמבורג

## קישורים חיצוניים

* 
* 

## הערות שוליים

*
קטגוריה:קצרמר לוקסמבורג
הוקו (סוג)

**הוקו** (שם מדעי: *Crax*) הוא סוג של עופות יער גדולים ממשפחת ההוקיים. סוג זה הוא בעל המינים הגדולים במשפחה, והגדול מכולם הוא הוקו גדול שאורכו 78–100 ס"מ ומשקלו 3.1–4.8 ק"ג.
## מאפיינים
עופות ההוקו הם עופות גדולים המצויים על קרקע היער או בביצות וסבכי שיחים באמריקה הדרומית. כמה מינים חיים גם באמריקה המרכזית או במקסיקו וחלק מצויים באזורים הרריים וקרירים.

הם בעלי כסות נוצות שחורה בכל גופם כולל הראש. המקור שחור עם בליטה צהובה או אדומה בקדמתו ומעל ראשם ציצה פרועה. הרגליים ארוכות וחזקות והזנב ארוך עם קצוות לבנים. ההוקו יכול לעוף אך הוא יעשה זאת רק כמוצא אחרון. נקבות ההוקו דומות לזכרים אך צבעם חום-אדמדם עם נקודות לבנות על גופם.

ההוקו הזכר, בניגוד לעופות אחרים מסדרת התרנגולאים, עוזר לנקבה לבנות את הקן ולטפל באפרוחים עד לבגרותם.

## מינים
* הוקו גדול (*Crax rubra*)
* *Crax alberti*
* הוקו צהוב-מקור (*Crax daubentoni*)
* *Crax globulosa*
* *Crax blumenbachii*
* הוקו חשוף-פנים (*Crax fasciolata*)
* *Crax alector*

## קישורים חיצוניים


קובץ:Yellow-knobbed Curassow RWD3.jpg|הוקו צהוב-מקור
קובץ:Crax alector (Rio Zoo).jpg
קובץ:Blue-billed Curassow RWD.jpg
קובץ:Bare-faced curassow (Crax fasciolata) male.JPG|הוקו חשוף-פנים


קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:הוקיים
מיטו (עוף)

**מיטו** (שם מדעי: *Mitu*) הוא סוג של עוף טרופי ממשפחת ההוקיים החי באמריקה הדרומית. 

המיטו חי בביצות וביערות גשם לחים באמריקה הדרומית. בני הסוג דומים לעופות ההוקו הגדולים והם בעלי נוצות שחורות, ציצת נוצות פרועה על ראשם ומקור קצר, מעוקל ואדום. בטנם בהירה וגם קצה הזנב. כמו מרבית מיני המשפחה הם לא מרבים לעופף.

עופות המיטו ניזונים על קרקע היער מפירות, זרעים, חרקים ויצורים קטנים. חלקם בסכנה עקב הפגיעה בבית גידולם.

## מינים
* מיטו מצויץ (Mitu tomentosum)
* מיטו אלגואס (Mitu mitu) - נכחד בטבע
* מיטו סלבין (Mitu salvini)
* מיטו מקור-תער (Mitu tuberosum)

## קישורים חיצוניים

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:הוקיים
עונת 1978 בגביע ליברטדורס

**עונת 1978 ב[[גביע ליברטדורס]]** הייתה העונה ה-19 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-27 ביוני 1978 ותחרות הסתיימה ב-28 בנובמבר 1978. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של בוקה ג'וניורס בפעם השנייה ברציפות. 

## מתכונת התחרות
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

## השלבים המתקדמים
### שלב ב'

### סדרת הגמר

## קישורים חיצוניים

* פרטים על התחרות
* נתונים מאתר worldfootball

קטגוריה:תחרויות כדורגל ב-1978
קטגוריה:עונות בגביע ליברטדורס
מצרים במשחקים האולימפיים לנוער

**[[מצרים]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער המצריים 26 מדליות, מהן שבע מדליות זהב. מצרים מוליכה יחד עם  את טבלת המדליות של כל הזמנים בענף הכדוריד עם מדליית זהב ומדליית כסף.

תשעת ענפי הקיץ בהם לא התחרה נציג מטעם מצרים במשחקים האולימפיים לנוער הם גולף, הוקי שדה, החלקה מהירה על גלגיליות להב, טיפוס, כדורגל, כדוריד חופים, קאנו/קיאק, רוגבי שביעיות וריקוד.

## השתתפות במשחקים
### אולימפיאדת הנוער סינגפור (2010)
המשלחת הראשונה של מצרים למשחקים האולימפיים לנוער הייתה לאולימפיאדת הנוער סינגפור. המשלחת כללה 74 ספורטאים שהתחרו ב-17 ענפי ספורט. המשלחת זכתה בשישה מדליות, מתוכן שתי מדליות זהב. המשלחת הגיעה להישגים בענף הכדוריד בטורניר הבנים ובענף הקשתות בתחרות היחידים עם זכייה במדליית זהב. זוהי הפעם הראשונה בה מצרים זוכה במדליית זהב בענפים הללו במסגרת המשחקים האולימפיים, הן לנוער והן הרגילים. הישגים נוספים רשמה הנבחרת בענף ההתעמלות עם זכייה במדליית כסף בקרב רב לקבוצות בהתעמלות אמנותית, בהיאבקות בסגנון יווני-רומי בה זכתה במדליית כסף (עד 85 ק"ג), בענף האגרוף עם זכייה במדליית ארד (משקל זבוב עד 51 ק"ג) ובהרמת משקולות עם זכייה במדליית ארד (מעל 85 ק"ג, בנים). כמו כן, בענף האתלטיקה נציגי המשלחת הגיעו כמעט לכל מקצי הגמר בתחרויות.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 83 ספורטאים שהתחרו בעשרים ענפי ספורט. המשלחת זכתה בשמונה מדליות, מתוכן 2 מדליות זהב. ההישגים המשמעותיים ביותר היו בענפים הרמת משקולות עם זכייה במדליית זהב (עד 63 ק"ג, בנות) ומדליית ארד (עד 85 ק"ג, בנים), שחייה עם זכייה במדליית זהב (800 מטר חופשי, בנים) והיאבקות עם זכייה בשתי מדליות ארד (עד 85 ק"ג, בנים בסגנון יווני-רומי ועד 100 ק"ג, בנים בסגנון חופשי). בניגוד לאולימפיאדת הנוער סינגפור נבחרת הבנים בכדוריד זכתה במדליית כסף ולא במדליית זהב. הישגים נוספים נרשמו בעת זכייה במדליית ארד בענף הטאקוונדו (עד 73 ק"ג, בנים) ואתלטיקה (יידוי פטיש).

## מדליות

### מדליות לפי משחקים

width="20px"|

### מדליות לפי ענף

## ראו גם
* מצרים במשחקים האולימפיים
* מצרים במשחקים הפאראלימפיים

קטגוריה:מצרים: ספורט
קטגוריה:מדינות במשחקים האולימפיים לנוער
צ'צ'לקה

**צָ'צָ'לָקָה** (שם מדעי: *Ortalis*) הוא סוג של עופות קרקע ממשפחת ההוקיים החיים בדרום ובמרכז אמריקה וגם בדרום ארצות הברית. הם קרובי משפחה של עופות הפנלופה.
## מאפיינים
עופות אלה הם חברתיים וקולניים מאוד. הם נראים כמו תרנגולות גדולות בעלות צוואר אפור ועור פנים ורוד. הם מותאמים הן לחיים על הקרקע והן לחיים על העצים. אצבעות רגליהם אדומות וארוכות ועוזרות להם לרוץ מהר כדי לברוח מטורפים.

צבע נוצות הגוף שלהם צהוב עד חום והם בעלי זנב גדול ומקושט. הם חיים ביערות גשם, סבכים וערבות עשב.

## מינים
**Ortalis vetula*
**Ortalis cinereiceps*
**Ortalis garrula*
* צ'צ'לקה אדמונית (*Ortalis ruficauda*)
**Ortalis erythroptera*
*צ'צ'לקה אדמונית-בטן (*Ortalis wagleri*)
**Ortalis poliocephala*
**Ortalis canicollis*
**Ortalis leucogastra*
*צ'צ'לקה מנומרת (*Ortalis guttata*)
**Ortalis araucuan*
**Ortalis squamata*
**Ortalis columbiana*
**Ortalis motmot*
**Ortalis ruficeps*
**Ortalis superciliaris*

## קישורים חיצוניים

* 

קטגוריה:בעלי חיים שתוארו ב-1786
קטגוריה:טקסונים שתוארו בידי בלסיוס מרם
קטגוריה:הוקיים
קטר במשחקים האולימפיים לנוער

**[[קטר (מדינה)|קטר]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). קטר החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער הקטרים שלושה מדליות, מהן שתי מדליות זהב, בענף האתלטיקה.

## השתתפות במשחקים
### אולימפיאדת הנוער סינגפור (2010)
המשלחת הראשונה של קטר למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בחמישה ענפי ספורט. המשלחה הגיעה להישגים בענף האתלטיקה, וזכתה במדליית כסף (ריצת 1000 מטר בנים). הנציגים גם התחרו בהתעמלות, קליעה, רכיבה ושחייה.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה עשרים ואחת ספורטאים שהתחרו בשבעה ענפים. בניגוד לאולימפיאדת הנוער סינגפור, הנבחרת לא זכתה באף מדליה, הנבחרת הצעירה של קטר בכדוריד הצליחה לעבור את המוקדמות ולהעפיל אל המשחקים האולימפיים אך הגיעה למקום הרביעי בטורניר ולא זכתה במדליה.

## מדליות

### מדליות לפי משחקים

width="20px"|

### מדליות לפי ענף

## ראו גם
* קטר במשחקים האולימפיים
* קטר במשחקים הפאראלימפיים

קטגוריה:קטר: ספורט
קטגוריה:מדינות במשחקים האולימפיים לנוער
הוקו כהה

**הוקו כהה** (שם מדעי: *Chamaepetes*) הוא סוג של עוף טרופי ממשפחת ההוקיים החיים באמריקה הדרומית ואמריקה המרכזית ביערות טרופיים הרריים. 

אורכו של ההוקו הכהה 60–65 ס"מ והוא בעל ראש שחור, עיניים אדומות ומקור כחול וכפוף. גופו חום או שחור והבטן אדמונית. הזנב ארוך וקצהו לבן. הרגליים ארוכות יחסית.

הוא חי ביערות הרריים במרכז ודרום אמריקה ומצוי על קרקע היער או על הענפים הנמוכים.

## מינים
* הוקו כנף חרמש (*Chamaepetes goudotii*)
* הוקו שחור (*Chamaepetes unicolor*)
## קישורים חיצוניים

קטגוריה:בעלי חיים שתוארו ב-1832
קטגוריה:הוקיים
קטגוריה:טקסונים שתוארו בידי יוהאן גאורג ווגלר
כריס ווד (שחקן)

**כריסטופר צ'ארלס ווּד** (באנגלית: **Christopher Charles Wood**; נולד ב-14 באפריל 1988) הוא שחקן טלוויזיה אמריקאי. מוכר בעיקר בשל תפקידו כקאי פארקר בסדרה "יומני הערפד" ובתפקיד מון-אל בסדרה "סופרגירל".

## ביוגרפיה
ווד נולד בשם כריסטופר צ'ארלס ווד בעיר דבלין, אוהיו. בשנת 2010 סיים את לימודיו לתואר ראשון באמנויות הבמה באוניברסיטת אלון בקרוליינה הצפונית, שם הכיר את השחקן גרנט גאסטין והשניים ניהיו חברים. 

בשנות העשרים המוקדמות לחייו, אביו של ווד נפטר עקב מצב נפשי ירוד לא מאובחן שגרם לתסמינים פסיכוטיים. מותו נגרם בשל אי-ספיקת לב. ווד מאמין שלא הצליח להשיג לאביו את העזרה לה היה זקוק בגלל הסטיגמה וחוסר המודעות סביב בריאות הנפש.

מאז מות אביו, ווד הפך לשגריר פעיל למודעות לבריאות הנפש וחבר במועצת המנהלים של הארגון האמריקאי לבריאות הנפש. באוקטובר 2017, הוא השיק קמפיין מודעות לבריאות הנפש ואת האתר "IDONTMIND" הפועל להפחתת הסטיגמה סביב בריאות הנפש ולספק משאבים וחינוך.

## קריירה
לאחר סיום לימודיו, בשנים 2010-2011 גילם את מלכיור בסיבוב ההופעות הלאומי של המחזמר "אביב מתעורר". 

בשנת 2013 השתתף בעונה השנייה של הסדרה "יומני קארי בראדשו". בנוסף, שיחק בתפקיד אורח בסדרת המשטרה "המפענחת: פשעים חמורים".

בשנת 2014 החל הופיע בתפקיד משנה בתור קאי פרקר בעונה השישית והשמינית של הסדרה הפופולרית "יומני הערפד".

בשנת 2016 גילם את דמותו הראשית של השוטר ג'ייק ריילי בסדרה "בלימה" ב-The CW, הסדרה אשר מבוססת על סדרה בלגית בשם "*Cordon",* בוטלה לאחר עונה אחת.

ביולי 2016 ווד לוהק לעונה השנייה של הסדרה "סופרגירל" של רשת הטלוויזיה The CW בתפקיד מון-אל, ושיחק גם בעונה השלישית של הסדרה.

בשנת 2020 חזר בתפקיד אורח לשחק את קאי פרקר בסדרה "מורשות".

## חיים אישיים
במרץ 2017, התחיל ווד לצאת עם מליסה בנויסט, לצדה שיחק בסדרה "סופרגירל". ב-10 בפברואר 2019 השניים התארסו, וב-1 בספטמבר באותה השנה התחתנו. בספטמבר 2020 נולד בנם הבכור.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1988